Manuela Biedermann

D **Manuela Biedermann** (* 1965 z Biel/Bienne) isch e Schwyzer Schauspiileri.

## Lääbe
Noch em Wiirtschaftsgimnasium z Biel het d Biedermann vu 1986 bis 1989 s „Dramatisch Studio“ z Bärn un z Burdlef unter dr Laitig vu dr Eva Klar-Kerbler absolviert. Chuurz no Abschluss vu ire Schauspiiluusbildig het si ire eerscht Engaschmänt am *Théâtre pour enfants de Lausanne* (TPEL) z Lausanne ghaa, wu si anne 1989 in dr Produkzioon *Les poupées magiciennes* unter dr Regy vum Fulvio d Roll vu dr Pauline gspiilt het. In dr Joor 1991 un 1992 het si Engaschmänt in dr freie Theaterszeene in dr Schwyz ghaa, zem Byschpel am Theater Arte z Basel. In dr Spiilzyt 1992/93 het si am Theater am Turm z Frankfurt am Main d Roll vu dr „Sii“ in s Marguerite Duras *Die Krankheit Tod* gspiilt.

Vu 1993 bis 1996 het si ne fescht Engaschmänt am Stadttheater St. Galle ghaa. Deert hän u. a. d Titelroll in *Fräulein Julie* (1993), d Lucille in *Der Bürger als Edelmann* (1993), d Recha in *Nathan der Weise* (1994) un d Cheenigi Elisabeth in *Richard III.* zue ire Biinerolle gheert.

1996/1997 het si as Maria im Musical *Linie 1* am Stadttheater St. Galle gaschtiert. 1997 het si am Stadttheater Lozärn derzue d Rolle Fee/Hexe in ere Produkzioon vu *Der Zauberer von Oz* ibernuu. Anne 1998 het si im Sadttheater Bärn unter dr Reschy vum Gerd Heinz as Grisette Rosalie in ere Inszenierig vu *Dantons Tod* gaschtiert. In speetere Joor het si au wider bi freie Theaterprodukzioone mitgwiirkt.

Syt Mitti vu dr 1980er Joor het d Biedermann all Ritt au in Film- un Fäärnseeprodukzioone mitgmacht.Fir s Kino het si mit Reschiseer wie Christof Schertenleib, Jacob Berger, Lutz Konermann, Dennis Ledergerber, Philipp Stölzl (im Hischtoriefilm *Der Medicus*, as elteri Huer), Peter Greenaway (in *Walking to Paris*) un Andreas Arnstedt (as Bundeschanzleri Angela Merkel in dr Kumeedi *Das schaffen wir schon*) zämegschafft. Im franzeesische Fäärnseefilm *Les Malgré-Elles* (2013) het si d Roll vu dr Mme. Spenger gspiilt, d Diräkteri vun eme franzeesische Lebensborn-Haim. Im April 2018 het mer d Biedermann in dr dytsche Fäärnseeserine *WaPo Bodensee* in ere Episoderoll as Kliniklaiteri un Stiefmueter Ilse von Lohe chenne sääne.

D Biedermann het as Schauspiileri in dr Schwyz, z Dytschland un z Frankryych gschafft. Si schafft derzu au as Synchronsprächeri un professionälli Sprächeri fir Heerspiil, Heerbiecher un Wäärbig. Si isch u. a. d Stimme vu dr Combox vu Swisscom. Si isch Mitgliid im Schwyzerische Biinechinschtler- un Biinechinschtlerneverband.

Si läbt im Kanton Bärn.

## Filmografy (Uuswaal)
* 1996: Fascht e Familie (Sitcom)
* 1999: Große Gefühle (Kinofilm)
* 2000: Spuren im Eis – Eine Frau sucht die Wahrheit (Fäärnseefilm)
* 2000: Tatort: Chaos (Fäärnseeseerine)
* 2000: Lüthi und Blanc (Fäärnseeseerine)
* 2002: Liebe deinen Vater *(Aime ton père)* (Kinofilm)
* 2003: Alice im Junkieland (Kurzfilm)
* 2006: Schönes Wochenende (Fäärnseefilm)
* 2009: Der Fürsorger (Kinofilm)
* 2012: Un village français (Fäärnseeseerine)
* 2013: Les Malgrés-Elles (Fäärnseefilm)
* 2013: Himmelfahrtskommando (Kinofilm)
* 2013: Der Medicus (Kinofilm)
* 2013: Achtung, fertig, WK! (Kinofilm)
* 2014: Unser Kind (Fäärnseefilm)
* 2016: Alles renkt sich wieder ein (Chuurzfilm)
* 2016: La Femme et le TGV (Chuurzfilm)
* 2017: Sarah joue un loup garou
* 2017: Das schaffen wir schon
* 2018: WaPo Bodensee (Fäärnseeseerine, Folge *Schneewittchen*)
* 2020: Wilder (Krimiseerine, zwooti Stapfle)
* 2020: Advent, Advent (Fäärnseeseerine)
* 2021: Paris Police 1900 (Fäärnseeseerine)
* 2021: Emily in Paris (Fäärnseeseerine, Netflix)
* 2021: Capelli Code (Fäärnseeseerine, zwoo Folge)
* 2022: Semret (Kinofilm)
* 2022: A Forgotten Man (Kinofilm)
* 2023: Retour en Alexandrie (Kinofilm)
* 2024: Polvo serán (Kinofilm)

## Weblink

* di offiziälli Websiyte
* 
* 
* 
* Manuela Biedermann – Vita; Agentur Felix Bloch Erben
* Manuela Biedermann – Profil bi Filmmakers
* Manuela Biedermann – Vita un Rolleverzaichnis

## Fueßnote